ÞRÁSETA.

Umsetursástand er nú við híbýli forsætisráðherra. Líkast sitja sjálfstæðismenn þar slegnir með óaðgengileg skilyrði samstarfsflokksins á borðum. Forsætisráðherra ýjar að ábyrgð og stjórnarkreppu en Ingibjörg vill skeika að sköpuðu. Einleikur viðskiptaráðherra kom tvíeykinu á óvart og er kannski dæmigert fyrir vinnubrögð sitjandi ríkisstjórnar. En hann er hættur og kveðst axla þannig ábyrgð. Forstjóri FME kveður svo með 20 milljónir í bónus, væntanlega fyrir ¨vel unnin störf¨. Kannki hann afsali sér þessari sporslu eins og viðskiptaráðherra sinni. Hvort Björgvin framlengi sitt pólitíska líf með þessu útspili skal ósagt en það er mín persónulega skoðun og hún bjargföst að fólkið sem ekki brást við boltanum eigi að leita hófanna utan vallar. Nóg var nú samt.

LÁ

Fyrri ummæli:
Ég er ekki sammála þér er þú segir að afsögn Björgvins hafi komið Ingibjörgu á óvart, það held ég að sé alveg út úr kú. Plottið er náttúrulega að fá hreðjartak á sjöllunum og lægja um leið óánægjuraddir. Sjallarnir verða nú að henda Davíð og sennilega Árna Matt líka, annars springur sambandið og Björgvin hefur hugsanlega reddað sér fyrir næsta prófkjör. Samfylkingin 2 sjallarnir 0

Lýður minn! Hérna á árum áður úrskurðaði þáverandi yfirlæknir á Kleppi, Jónas Jónasson frá Hriflu, geðveikan og óhæfan til að gegna Ráðherraembætti. Þetta var kallað STORA BOMBAN.

Lýður minn! ´Hérna á árum áður tók sig til fyrrverandi yfirlæknir á Kleppi og úrskurðaði Jónas Jónasson frá Hriflu GEÐVEIKAN, og óhæfan að gegna ráðherraembætti, takk fyrir. Þetta var kallað ST&#39;ORA BOMBAN. Jæja Lýður minn, þá er komið að þér að úrskurða. &#39;Eg nefni enginn nöfn. Kanski Seðlabankastjóran og forsætisráðherrann. Þú ert líka fyrrverandi og ferð ábyggilega létt með það.

Ummæli:
P.S. Það á ekki að ganga andskotalaust að komast í samband við þetta tækniundur sem talvan er. En þar sem þú ert soddan karlremba færð þú einn ljókubrandara til þess að róa þig niður. Hversvegna er ekki óalgengt að sjá ljóskur uppí trjám í nágrenni háskóla? Þeim hefur verið sagt að velja sér greinar. Það er eins gott, að þessar græjur lesi ekki hugsanir manns. Eg segi nú bara svona.

Verkefni: Samúð
Merking: Engin samúð